Il-kandidat Demokratiku għall-elezzjoni Presidenzjali Joe Biden flimkien mal-kandidata li ġiet magħżula sabiex itellaq miegħu, s-senatur Kamala Harris attakkaw b'mod aħrax lill-President Trump. Fl-ewwel attività tagħhom flimkien huma tennew li Trump huwa mexxej inkompetenti u ħalla lill-Istati Uniti titfarrak. Il-kandidat Demokratiku Joe Biden jinsab fuq quddiem skont stħarriġ tal-opinjoni pubblika u mistenni jaffaċċja lil Donald Trump fit-3 ta' Novembru li ġej.